open-index/open-wikipedia-markdown huggingface dataset:
பூட்டானில் பௌத்தம்

**பூட்டானில் பௌத்தம்**, பூட்டான் நாட்டின் அரச சமயம் வச்சிரயான பௌத்தம் ஆகும். இந்நாட்டின் மொத்த மக்கள்தொகையில் நான்கில் மூன்று பங்கினர் பௌத்தர்களாகவும், ஒரு பங்கினர் இந்துக்களாகவும் உள்ளனர்.

பூட்டான் நாட்டில் வஜ்ஜிரயான பௌத்தப் பிரிவான, திபெத்தியப் பௌத்தத்தை சில வேறுபாடுகளுடன், கிபி எட்டாம் நூற்றாண்டு முதல் மக்கள் பயில்கின்றனர்.

பௌத்தம் இந்நாட்டின் அரச சமயம் என்பதால், பௌத்த விகாரைகளுக்கும், வழிபாட்டிடங்களுக்கும், பிக்குகள் மற்றும் பிக்குணிகளுக்கும் பூட்டான் அரசு நிதியுதவிகள் வழங்குகிறது.

நவீன காலத்தில் பூட்டான் மன்னர் ஜிக்மே தோர்ஜி வாஞ்சுக், தங்கத்தால் மெருகூட்டப்பட்ட 10,000 கௌதம புத்தர் உருவச்சிலைகளை செய்து, பூட்டான் நாடு முழுவதும் நிறுவினார்.

## பௌத்த அமைப்புகள்
திபெத்தை போன்றே பூட்டானிலும், பௌத்தர்களின் ஆன்மீகத் தலைமை குருவாக லாமா போற்றப்படுகிறார். பூட்டான் நாட்டின் தலைநகர் திம்புவில் 1,000 பிக்குகள் கொண்ட மத்திய பிக்குகள் சங்கத்தையும், மாவட்டங்கள் அளவில் 4,000 பிக்குகளின் சங்கங்கள்  நிறுவப்பட்டது. பிக்குகள் மற்றும் பிக்குணிகள் தவிர பௌத்த  உபாசகர்கள் இல்லற வாழ்வில் ஈடுபட அனுமதியுண்டு. பூட்டானில் வஜ்ஜிரயான திபெத்திய பௌத்தம் பெரும்பான்மை மக்களால் பயிலப்படுகிறது.

### பூட்டானில் போன் பௌத்தம்
கிபி எட்டாம் நூற்றாண்டில் வஜ்ஜிராயன  திபெத்திய பௌத்தப் பிரிவை புத்துணர்வூட்டுவதற்காக அறிமுகப்படுத்தப்பட்ட போன் பௌத்த தத்துவம், பூட்டானில் கிபி 11 - 12ம் நூற்றாண்டுகளில் பூட்டான் மக்களுக்கு அறிமுகப்படுத்தப்பட்டது. பௌத்த சமயத்தை நவீனமாக்கிய போன் பௌத்தம், தன்னைத் தனித்தன்மை வாய்ந்த தத்துவப்பள்ளியாக பூட்டானில் தொடர்ந்து செயல்படுகிறது.

## மேற்கோள்கள்

## ஆதார நூற்பட்டியல்
* Marks, Thomas A. (1977), Historical Observations on Buddhism in Bhutan, The Tibet Journal, Vol. 2 (2), pp.&nbsp;74–91 

## வெளி இணைப்புகள்
*Menjong Chöthün Tshogpa
*Buddha Dordenma Image Foundation
*About Bhutan and Buddhism in Bhutan 

*
பகுப்பு:நாடுகள் வாரியாக பௌத்தம்
பகுப்பு:ஆசியாவில் பௌத்தம்
உப்பூர்

**உப்பூர்**, (**Uppoor**)  தமிழ்நாடு மாநிலத்தின் இராமநாதபுரம் மாவட்டத்தின் இராஜசிங்கமங்கலம் வட்டத்தில், இராஜசிங்கமங்கலம் ஊராட்சி ஒன்றியத்தில் உள்ளது.  வங்காள விரிகுடா கடற்கரையில் உள்ள உப்பூர் கிராமம், கிழக்கு கடற்கரை சாலையில்  தொண்டிக்கும் - தேவிபட்டினத்திற்கும் இடையே அமைந்துள்ளது.  1658.71 ஹெக்டேர் பரப்பு கொண்ட உப்பூர் கிராமம், உப்பூர் ஊராட்சியில் அமைந்துள்ளது. 

வங்காள விரிகுடா கடற்கரை கிராமமான  உப்பூரின்  அஞ்சல் சுட்டு எண் 623525 ஆகும்.  இதனருகில் உள்ள அஞ்சலகம் இராஜசிங்கமங்கலம் உள்ளது. தொலைபேசி குறியீடு எண் 04567 ஆகும். இக்கிராமத்தினரின் முக்கியத் தொழில் கடல் மீன் பிடித்தல் ஆகும். உப்பூர் வெயிலுகந்த விநாயகர் ஆலயம், இக்கிராமத்தின் புகழ் பெற்ற கோயிலாகும். 2011ம் ஆண்டின் மக்கள்தொகை கணக்கெடுப்பின்படி, உப்பூர் கிராமத்தின் மக்கள்தொகை  4,043 ஆகும். அருகமைந்த நகரங்கள் இராமநாதபுரம் மற்றும் இராஜசிங்கமங்கலம்,தொண்டி, தேவிபட்டினம், திருவாடானை   ஆகும்.

உப்பூர் கிராமம், திருவாடானை சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டது. 

## கல்வி நிலையங்கள்
* ஊராட்சி ஒன்றிய துவக்கப் பள்ளி
* ஊராட்சி ஒன்றிய நடுநிலைப் பள்ளி 
* அரசு உயர்நிலைப் பள்ளி 

## வழிபாட்டுத் தலங்கள்
* உப்பூர் வெயிலுகந்த விநாயகர் ஆலயம்

## மேற்கோள்கள்

பகுப்பு:இராமநாதபுரம் மாவட்டத்திலுள்ள கிராமங்கள்
கோட்டைப்பட்டினம்

**கோட்டைபட்டினம்**, தமிழ்நாட்டின், புதுக்கோட்டை மாவட்டத்தின், மணமேல்குடி வட்டம், மணமேல்குடி ஊராட்சி ஒன்றியத்தில் அமைந்த கோட்டைப்பட்டினம் ஊராட்சியில் உள்ள கடற்கரை கிராமம் ஆகும். வங்காள விரிகுடாவின் கடற்கரையில் அமைந்த இக்கிராமம் புதுக்கோட்டையிலிருந்து 71 கி.மீ. தொலைவிலும், மணமேல்குடியிலிருந்து 9 கி.மீ. தொலைவிலும், கிழக்கு கடற்கரை சாலையில்  உள்ளது.

அருகமைந்த ஊர்கள் அம்மாபட்டினம் (6 கி.மீ.) விச்சூர், நெல்வேலி, (8 கி.மீ.) மணமேல்குடி (8 கி.மீ.) ஆகும். இதன் அருகமைந்த நகரங்கள் பேராவூரணி, காரைக்குடி, பட்டுக்கோட்டை ஆகும். கோட்டைப்பட்டினத்தில் கார்ப்பரேஷன் வங்கியின் கிளை உள்ளது. இக்கிளையின் *ஐஎப்எப்எஸ்சி*  குறியீடு எண்  COR0001378 ஆகும்.

இக்கிராமத்தின் தொலைபேசி குறியிடு எண் 04371 ஆகும். இங்கு அஞ்சலகம் நிலையம் உள்ளது. இதன்  அஞ்சல் சுட்டு எண் 614619 ஆகும்.

கோட்டைப்பட்டினம், அறந்தாங்கி சட்டமன்றத் தொகுதிக்கும், இராமநாதபுரம் மக்களவைத் தொகுதிக்கும் உட்பட்டது.

இக்கிராமத்தின் தெற்கில் திருவாடானை ஊராட்சி ஒன்றியம், மேற்கில் அறந்தாங்கி ஊராட்சி ஒன்றியம், வடக்கில் சேதுபாவாசத்திரம் ஊராட்சி ஒன்றியம் அமைந்துள்ளது.

## கல்வி நிலையங்கள்
* ஊராட்சி ஒன்றிய துவக்கப் பள்ளி 
* அரசு மேல்நிலைப் பள்ளி 
* அரசு மகளிர் உயர்நிலைப்பள்ளி
* ஊராட்சி ஒன்றிய நடுநிலைப்பள்ளி

## மேற்கோள்கள்


பகுப்பு:புதுக்கோட்டை மாவட்டத்திலுள்ள கிராமங்கள்
பிஞ்சூர்

**பிஞ்சூர்** (**Pinjore**) இந்தியாவின் அரியானா மாநிலத்தின் பஞ்சகுலா மாவட்டத்தில் உள்ள நகரம் ஆகும்.  பிஞ்சூர் நகரம், சண்டிகரிலிருந்து  கால்கா செல்லும் பாதையில், கடல் மட்டத்திலிருந்து 1,800 அடி உயரத்தில் உள்ளது.  சண்டிகரிலிருந்து பிஞ்சூர் நகரம் 20 கி.மீ. தொலைவில் உள்ளது.

பிஞ்சூரில் 17ம் நூற்றாண்டில் நிறுவப்பட்ட பிஞ்சூர் தோட்டத்தால், இந்நகரம் புகழ் பெற்றது இந்நகரத்தில் *இந்துஸ்தான் மெசின் டூல்ஸ்* நிறுவனத்தின் ஒரு அலகு செயல்படுகிறது.

## மக்கள்தொகை பரம்பல்
2011ம் ஆண்டின் இந்திய மக்கள்தொகை கணக்கெடுப்பின்படி, பிஞ்சூர் நகரத்தின் மொத்த மக்கள்தொகை 35,912 ஆகும். இந்நகரத்தில் 7,752 வீடுகள் உள்ளது. ஆறு வயதிற்குட்பட்ட குழந்தைகள் 4,190 (11.67%) ஆக உள்ளனர். பாலின விகிதம் ஆயிரம் ஆண்களுக்கு 875 பெண்கள் வீதம் உள்ளனர். சராசரி எழுத்தறிவு   89.64 %  ஆகவுள்ளது.  பிஞ்சூர் நகராட்சி மன்றம், 15 உறுப்பினர்களைக் கொண்டது. Pinjore Population Census 2011

பிஞ்சூர் மக்கள்தொகையில் இந்துக்கள் 85.39%;  சீக்கியர்கள் 
10.45%; இசுலாமியர்கள் 3.14%, கிறித்தவர்கள் 0.79%, மற்றவர்கள் 0.24% ஆகவும் உள்ளனர்.

## தட்பவெப்பம்
மலைப்பகுதி என்பதால் பிஞ்சூர் நகரத்தின் சராசரி தட்பவெப்பம், கோடை மற்றும் குளிர்காலங்களில் 35 முதல் 18 பாகை செல்சியசு வெப்பம் நிலவுகிறது. சூலை, ஆகஸ்டு மற்றும் செப்டம்பர் மாதங்களில் பருவமழை பொழிகிறது.

## பிஞ்சூர் தோட்டம்

பிஞ்சூரில் அமைந்துள்ள இத்தோட்டம் மொகலாயர்  தோட்டக் கலைக்கு எடுத்துக்காட்டாக விளங்குகிறது. நூறு ஏக்கர் பரப்பளவு கொண்ட பிஞ்சூர் தோட்டம் பாட்டியாலா  அரச குல மன்னர்களால் மறுசீரமைக்கப்பட்டது. இத்தோட்டம் காலை ஏழு மணி முதல் இரவு பத்து மணி வரை பார்வையாளர்களுக்காகத் திறந்து வைக்கப்படுகிறது.

இத்தோட்டம் சண்டிகரிலிருந்து 22&nbsp;கி.மீ. தொலைவில் அம்பாலா - சிம்லா நெடுஞ்சாலையில் பிஞ்சூர் கிராமத்தில் அமைந்துள்ளது.

17-ஆம் நூற்றாண்டில் மொகலாயப் பேரரசர் அவுரங்கசீப்பால் ஆதரித்து வளர்க்கப்பட்ட  *நவாப் பிதாய் கான்*  என்ற வல்லுனரால் இத்தோட்டம் வடிவமைக்கப்பட்டது.

பாட்டியாலா நாட்டின்  மன்னராக  இருந்த  *யதவீந்திர சிங்*   நினைவைப் போற்றும் விதமாக, பாழாகிப் போயிருந்த பிஞ்சூர் தோட்டத்தை சீரமைத்து **யதவீந்திர தோட்டம்** எனப் பெயர் மாற்றம் செய்யப்பட்டது.

## போக்குவரத்து

### சாலைப்போக்குவரத்து
தில்லியிலிருந்து 269 கி.மீ. தொலைவில் உள்ள  பிஞ்சூருக்கு சோனிபட் புறவழிச்சாலை வழியாக அடையலாம். சண்டிகரிலிருந்து பிஞ்சூர் 20 கி.மீ. தொலைவில் உள்ளது.

### தொடருந்து
தில்லி - சண்டிகர் - கல்கா செல்லும் இருப்புப் பாதை, கால்கா தொடருந்து நிலையம் வழியாக செல்கிறது. கல்கா தொடருந்து நிலையத்திலிருந்து பிஞ்சூர் 5 கி.மீ. தொலைவில் உள்ளது.

## மேற்கோள்கள்

## வெளி இணைப்புகள்
* http://pinjorecity.googlepages.com/
* Pinjore Gardens 

பகுப்பு:அரியானா மாநிலத்திலுள்ள ஊர்களும் நகரங்களும்
மதியம்பட்டி

**மதியம்பட்டி** என்ற ஊர், தமிழ்நாட்டில் நாமக்கல் மாவட்டத்தின் வெண்ணந்தூர் ஊராட்சி ஒன்றியத்தில் உள்ள ஒரு கிராமப் பஞ்சாயத்து ஆகும்.

## கிராமங்கள்
*மதியம்பட்டி
*கல்கட்டானூர்
*சௌரிபாளையம்
*பொரசல்பட்டி

## முக்கிய இடங்கள்
*புனித மேரி மகதேனாள் ஆலையம், சௌரிபாளையம்.
*கட்டிபாளையம் ஏரி
*மதியம்பட்டி ஏரி
*மதியம்பட்டி அணை
*மதியம்பட்டி கண்ணணூர் மரியம்மன் கோவில்
*கல்கட்டானூர் கன்னிமார் கோவில்
தொழில்வளம்:
      நீர்வளம் மிகுந்த இப்பகுதியில் தென்னந்தோப்பு அதிகமாக உள்ளது. மேலும் நெல்,வாழை,கரும்பு,பருத்தி போன்ற பயிர்களும் பயிரிடப்படுகின்றது.

## போக்குவரத்து
51 எண் கொண்ட அரசு பேருந்து மட்டும் காலை மாலை இரு முறை சேலம் பழைய பேருந்து நிலையத்தில் இருந்து வெண்ணந்தூர் வழியாக வந்து செல்கிறது.
     61 எண் கொண்ட அரசு பேருந்து  காலை மாலை ஐந்து  முறை சேலம் பழைய பேருந்து நிலையத்தில் இருந்து ஆட்டையாம்பட்டி , மதியம்பட்டி  வழியாக அக்கரைப்பட்டி சென்று வருகிறது.

## மேற்கோள்

## மேலும் காண்க
* மதியம்பட்டி ஏரி 
பகுப்பு:நாமக்கல் மாவட்ட ஊர்கள்
மதியம்பட்டி ஏரி

**மதியம்பட்டி ஏரி** என்பது தமிழ்நாடு, நாமக்கல் மாவட்டம், மதியம்பட்டியில் ஊருக்குக் கிழக்கே அமைந்துள்ளது.  திருமணிமுத்தாறு இதன் முக்கிய நீர் ஆதாரம் ஆகும்.
 
மதியம்பட்டி ஏரி வெண்ணந்தூரை அடுத்த மதியம்பட்டி ஊராட்சியில் உள்ளது. சேலம் சேர்வராயன் மலைப் பகுதியில் பெய்யும் மழை நீர் திருமணிமுத்தாறு ஆற்றின் வழியாக இந்த ஏரிக்கு வருகிறது. பின்னர் இந்த ஏரி நிரம்பி வெளியேறும் உபரிநீர் மீண்டும் திருமணிமுத்தாற்றின் வழியாக சென்று பரமத்திவேலூரில் காவிரி ஆற்றில் கலக்கிறது. மதியம்பட்டி ஏரி நீரை நம்பி அந்தப் பகுதியில் நூற்றுக்கணக்கான ஏக்கரில் விவசாயிகள் நெல், பருத்தி, தென்னை ஆகியவற்றை சாகுபடி செய்து வருகின்றனர். இப்பகுதி விவசாயத்திற்கு பெரும் பங்கு வகிக்கிறது.

## மேற்கோள்கள்

பகுப்பு:நாமக்கல் மாவட்ட ஏரிகள்
ரேச்சல் நிக்கோல்ஸ்

**ரேச்சல் எமிலி நிக்கோல்ஸ்** (*Rachel Emily Nichols*, பிறப்பு: சனவரி 8, 1980) என்பவர் அமெரிக்க ஐக்கிய நாட்டைச் சார்ந்த நடிகை மற்றும் வடிவழகி ஆவார். இவர் கொலம்பியா பல்கலைக்கழகத்தில் வடிவழகி பிரிவில் படித்துக்கொண்டிருந்த 1990 ஆம் ஆண்டின் இறுதியில் சில விளம்பரங்களில் வடிவழகியாக நடிக்க ஆரம்பித்தார். பின் 2000 ஆம் ஆண்டுத் துவக்கத்தில் தொலைக்காட்சி மற்றும் திரைப்படங்களில் நடிக்கத் துவங்கினார். 2000 இல் வெளிவந்த ஆடம் இன் நியூயார்க் எனும் காதற்திரைப்படத்தில் துணைக்கதாப்பாத்திரத்தில் நடித்தார். நான்கு பருவங்களாக வெளிவந்த இந்தத் திரைப்படத்தில் நான்காவது பருவத்தில் நடித்தார். 2002 ஆம் ஆண்டில் செக்ஸ் அண்ட் தெ சிட்டி எனும் திரைப்படத்தில் நடித்தார்.  2017-2018 இல் தெ லைப்ரேரியன்ஸ் எனும் தொலைக்காட்சி நாடகத் தொடரில் மீள் நிகழ் கதாப்பாத்திரத்தில் நடித்தார்.

2003 ஆம் ஆண்டில் வெளியான டம்ப் அண்ட் டம்பரர்: வென் ஹேரி மெட் லாய்ட் எனும் நகைச்சுவைத் திரைப்படத்தில் முக்கியக் கதாப்பத்திரத்தில் நடித்தார். 2005 ஆம் ஆண்டில் தெ இன்சைட் எனும் குற்ற  தொலைக்காட்சி நாடகத் தொடரில் முக்கியக் கதாப்பாத்திரத்தில் நடித்தார். ஒரு பருவத்திற்குப் பிறகு இந்தத் தொடர் நிறுத்தப்பட்டது. பின் 2005-2006 இல் ரசேல் கிப்சனாக நடித்த அலையஸ் நாடகத் தொடரில் இவரின் நடிப்பிற்கு நல்ல வரவேற்பு கிடைத்தது. பின் 2005 இல் திகில் திரைப்படமான தெ எமிட்டி வில்லே ஹாரரில் நடித்தார்.

இவர் பி 2 எனும் திரைப்படத்தில் நடித்தார். தெ சிஸ்டர்ஹூட் ஆஃப் தெ டிராவலிங் பேண்ட்ஸ் 2 எனும் 2008 இல் வெளிவந்த திரைப்படத்தில் துணைக்கதாப்பாத்திரத்தில் நடித்தார். மேலும்  2009 இல் ஸ்டார் டிரெக், மற்றும் ஜி. ஐ. ஜோ. தெ ரிச் ஆஃப் கோப்ரா திரைப்படத்தில் நடித்தார். 2010-2011 இல் கிரிமினல் மைன்ட்ஸ் , 2012- 2015 இல் கண்டிநியூயம் ஆகிய தொலைக்காட்சி நாடகத் தொடர்களில் முக்கியக் கதாப்பாத்திரத்தில் நடித்தார்

## ஆரம்பகால வாழ்க்கை, வடிவழகி
ரச்சேல் நிக்கோலஸ் ஜனவரி 8, 1980 இல் அகஸ்தா மேய்னில்  பிறந்தார். இவரின் தந்தை ஜிம் ஒரு பள்ளிக்கூட ஆசிரியர் ஆவார். இவரின் தாய் அலிசன் நிக்கோல்ஸ். இவர் கொனி உயர் நிலைப் பள்ளியில் கல்வி பயின்றார். அங்கு இவர் உயரம் தாண்டுதல் போட்டியில் பங்குபெற்றார். தனது பள்ளிப்பருவத்தில் தன்னை மெல்லக் கற்போர் எனத் தன் தாய் தெரிவித்ததாகக் கூறினார்.

தனது பள்ளிப் படிப்பை முடித்த பிறகு 1998 ஆம் ஆண்டில் நியூயார்க் நகரத்தில் உள்ள கொலம்பியா பல்கலைக்கழகத்தில் சேர்ந்தார். வால் ஸ்ட்ரீட்டில் பகுப்பாய்வாளராக வரவேண்டும் என விரும்பினார். இவரின் மதிய உணவின்போது இவரைப் பார்த்த வடிவழகி முகவர் இவரை பாரிஸ் நகரத்தில் பணிபுரிய அழைப்பு விடுத்தார். தான் விளம்பரங்களில் நடித்ததன் மூலம் கிடைத்த வருமானத்தை வைத்து தனது பயிற்றுக் கட்டணத்தை செலுத்தி வந்தார். இவர் கெஸ், லா ஓரியல் ஆகிய  நிறுவனங்களின் விளம்பரங்களில் நடித்தார்.எம் டிவியின் நிகழ்ச்சித் தொகுப்பாளராகவும் பணியாற்றினார். இவர் பொருளியல், உளவியல் பிரிவில் பட்டம் பெற்றார். மேலும் 2003 ஆம் ஆண்டில் கொலம்பியாவில் நாடகப் பிரிவில் கணிதம் மற்றும் பொருளியல் பிரிவுடன் சேர்த்து  பட்டம் பெற்றார்.

## மேற்கோள்கள்

## வெளி இணைப்புகள்

* 
* 
* Interview: Rachel Nichols, December 2012, Portland Magazine

பகுப்பு:1980 பிறப்புகள்
பகுப்பு:அமெரிக்க நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:வாழும் மக்கள்
பகுப்பு:கொலம்பியா பல்கலைக்கழக முன்னாள் மாணவர்கள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
விஜயலட்சுமி (கன்னட நடிகை)

**விஜயலட்சுமி (Vijayalakshmi)** என்பவர் இந்தியத் திரைப்பட நடிகை ஆவார். இவர் பெரும்பான்மையாக கன்னட மொழிகளில் நடித்துள்ளார். சில தமிழ் மற்றும் மலையாள மொழித் திரைப்படங்களிலும் நடித்துள்ளார். பிரண்ட்ஸ், பாஸ் என்கிற பாஸ்கரன் போன்ற திரைப்படங்களில் நடித்ததன் மூலம் பரவலாக அறியப்படுகிறார்.

## தொழில் வாழ்க்கை
விஜயலட்சுமி சென்னை, தமிழ்நாட்டில் பிறந்தார். கருநாடகத்தில் தன்னுடைய படிப்பை மேற்கொண்டார். இவர் சுமார் 40 திரைப்படங்களில் தற்போது வரை நடித்துள்ளார். சுமார் 25 கன்னடத் திரைப்படங்களில் நடித்துள்ளார். நாகமண்டலா எனும் திரைப்படத்தில் முதல்முறையாக நடித்தார். இந்தத் திரைப்படத்தை த. சீ. நாகாபரணா என்பவர் இயக்கினார். இது ஒரு நாட்டார் கதை பற்றிய திரைப்படமாகும். இதில் பிரகாஷ் ராஜூடன் இணைந்து நடித்தார். மேலும் பிரண்ட்ஸ், மற்றும் சூரி ஆகிய திரைப்படங்களில் நடித்துள்ளார். 2010 ஆம் ஆண்டில் பாஸ் என்கிற பாஸ்கரன் திரைப்படத்தில் நடித்தார். இது 2010 ஆம் ஆண்டில் வெளிவந்து வியாபார ரீதியில் வெற்றி பெற்றது. அனுமான் எனும் தெலுங்குப் படத்தில் நடித்தார். மேலும் தேவதூதன் எனும் மலையாளத் திரைப்படத்தில் மோகன்லாலுடன் இணைந்து நடித்தார்.

## தொலைக்காட்சி
திரைப்படங்கள் மட்டுமல்லாது சில தமிழ் தொலைக்காட்சி நாடகத் தொடர்களிலும் நடித்துள்ளார். ராடான் நிறுவனம் தயாரித்த தெலுங்கு தொலைக்காட்சி விளையாட்டு நிகழ்ச்சியான பாங்கரடா பேடேவில் நிகழ்ச்சித் தொகுப்பாளராக இருந்தார்.

## தனிப்பட்ட வாழ்க்கை
தற்போது சென்னையில் வசித்து வருகிறார். இவர் சென்னையில் கல்வி பயின்றார். 2006 ஆம் ஆண்டில் அதிக அளவு மாத்திரை சாப்பிட்டு தற்கொலைக்கு முயன்றார்.. நவம்பர் 2016 இல் நடிகர் ஸ்ருஜன் லோகேஷ் என்பவருடன் திருமண உறுதி செய்யப் போவதாக அறிவிப்பு ஒன்றினை வெளியிட்டார். மூன்று வருட உறவுநிலைக்குப் பிறகு மார்ச், 2017 இல் திருமணம் நடைபெற இருப்பதாகத் தெரிவித்தார். பின் சில காரணங்களால் திருமண உறுதி நடைபெறவில்லை.

## தமிழ்த் திரைப்படங்கள்

### 1998
இவரின் முதல் தமிழ்த் திரைப்படம் 1998 ஆம் ஆண்டில் வெளிவந்த "பூந்தோட்டம்" எனும் திரைப்படம் ஆகும். இதில் முரளி, தேவயானி ஆகியோர் முக்கியக் கதாப்பத்திரத்தில் நடித்திருந்தனர். ரகுவரன், மணிவண்ணன் ஆகியோருடன் விஜயலட்சுமி துணைக் கதாப்பாத்திரத்தில் நடித்தார். இளையராஜா இசையமைத்த இந்தத் திரைப்படம் சூலை, 1998 இல் வெளியானது.

### 2001
2001 ஆம் ஆண்டில் சித்திக் இயக்கத்தில் அப்பச்சன் தயாரித்த பிரண்ட்ஸ் திரைப்படத்தில் நடித்தார். இதில் விஜய், சூர்யா, மற்றும் ரமேஷ் கண்ணா ஆகியோர் முக்கியக் கதாப்பாத்திரத்தில் நடித்தனர். வடிவேல், ராதாரவி ஆகியோர் முக்கியக் கதாப்பாத்திரத்தில் நடித்தனர். இதில் சந்துருவைக் (சூர்யா) காதலிக்கும் அரவிந்தனின் (விஜய்) தங்கையாக நடித்திருப்பார். இளையராஜா இசையமைத்த இந்தத் திரைப்படம் வியாபார ரீதியில் வெற்றி பெற்றது.

இதே ஆண்டில் கலகலப்பு எனும் குடும்பத் திரைப்படத்தில் நடித்தார். இதனை விஸ்வா என்பவர் இயக்கினார். ஏ. எல். அழகப்பன் தயாரித்தார். நெப்போலியன் முக்கியக் கதாப்பத்திரத்தில் நடித்தார். உதயா, ஜெய ஷீலாவுடன் விஜயலட்சுமி துணைக் கதாப்பாத்திரத்தில் நடித்துள்ளார். தேவா (இசையமைப்பாளர்) பாடல் மற்று பின்னணி இசையமைத்தார். இந்தத் திரைப்படம் சூலை 27, 2001 இல் வெளியானது.

## மேற்கோள்கள்

## வெளியிணைப்புகள்

darshan wife vijayalakshmi biography

பகுப்பு:இந்திய நடிகைகள்
பகுப்பு:சென்னை நடிகைகள்
பகுப்பு:கன்னடத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:1980 பிறப்புகள்
பகுப்பு:வாழும் மக்கள்
மேச்சிநகர்

**மேச்சிநகர்** (**Mechinagar**) () நேபாளத்தின் தூரக்கிழக்கில் உள்ள கோசி மாநிலத்தின் தெராய் சமவெளியில் உள்ள  ஜாப்பா மாவட்டத்தில் அமைந்த  நகராட்சியாகும்.

மேச்சிநகர், இந்தியா - நேபாள எல்லையில் உள்ளது.  தேசியத் தலைநகரம் காட்மாண்டிற்கு தென்கிழக்கே 475 கி.மீ. தொலைவிலும்; மாநிலத் தலைநகரம் விராட்நகருக்கு கிழக்கே 115 கி.மீ. தொலைவிலும் மேச்சிநகர்  உள்ளது.

## தோற்றம்
மேச்சிநகர் நகராட்சி மன்றம் 1999ல் நிறுவப்பட்டது. தற்போது 15 நகராட்சி மன்ற உறுப்பினர்களுடன் இயங்குகிறது.  192.85 சதுர கிலோ மீட்டர்  பரப்பு கொண்ட மேச்சிநகரத்தின், 2011ம் ஆண்டின் மக்கள்தொகை கணக்கெடுப்பின்படி,  இதன் மக்கள்தொகைன் 1,11,797 ஆகும்.  இதன் மக்கள்தொகை அடர்த்தி, ஒரு சதுர கிலோ மீட்டருக்கு 586.7 வீதம் உள்ளது.

## புவியியல்
நேபாளத்தின் தூரக்கிழக்கில், தராய் பகுதியில் அமைந்த மேச்சிநகரில் பாயும் மேச்சி ஆறு இந்தியாவின் மேற்கு வங்காள மாநிலத்தையும், நேபாளத்தையும் பிரிக்கிறது.

மகேந்திரா நெடுஞ்சாலை மற்றும் மேச்சி நெடுஞ்சாலை, மேச்சிநகர் வழியாகச் செல்கிறது. மேச்சிநகர், மேச்சி மண்டலத்துடன் இணைக்கிறது. இந்நகரின் தெற்கில் உள்ள பத்திரப்பூர் வானூர்தி நிலையம், காத்மாண்டிற்கு நாள்தோறும் 6  முதல் 8 முறை, இருவழிப் பயணம் மேற்கொள்கிறது.

## மக்கள்
இந்நகரத்தின் மக்களில் பெரும்பான்மையோர் பிராமணர்களும், சேத்திரி மக்களும் ஆவார். மார்வாரி சமுதாயத்தவர்கள் வணிகத்தில் அதிகம் ஈடுபட்டுள்ளனர்.

## தட்பவெப்பம்
மேச்சிநகரின் கோடைக்கால அதிகபட்ச வெப்பம் 40 பாகை செல்சியசாகவும்; குளிர்கால வெப்பம் 10 பாகை செல்சியசாகவும் உள்ளது. சூன் மற்றும் சூலை மாதங்கள் மழைக்காலம் ஆகும்.

## மேற்கோள்கள்


பகுப்பு:நேபாள நகரங்கள்
பகுப்பு:கோசி மாநிலம்
வான்பயண உட்பதிகை

[thumb|பாங்காக்கிலுள்ள [சுவர்ணபூமி வானூர்தி நிலையம்|சுவர்ணபூமி வானூர்தி நிலையத்தில் தாய் ஏர்வேசின்  உட்பதிகை சேவை முகமைகள் ]]

[thumb|[Aer Lingus self-check-in at Dublin Airport]]

**வான்பயண உட்பதிகை** (*Airport check-in*) என்பது வானூர்தி நிலையத்தில் பயணத்திற்கு முன்பாக வான்சேவை நிறுவனங்கள் பயணிகளின் முன்பதிவுச் சீட்டை சரிபார்த்து ஏற்கும் செயற்பாட்டைக் குறிப்பதாகும்.  இதற்காக வானூர்தி நிலையங்களில் அமைக்கப்பட்டுள்ள சேவை முகப்புகளை இந்நிறுவனங்கள் பயன்படுத்துகின்றன. உட்பதிகையை பொதுவாக வான்வழிப் போக்குவரத்து நிறுவனமே மேற்கொள்கிறது; அல்லது வான்வழிப் போக்குவரத்து நிறுவனத்தின் சார்பாக கையாள்கை முகமை அலுவலர்கள் பணிபுரிவர்.  பயணிகள் தாங்கள்  வானூர்தியின் உள்ளறையில் எடுத்துச்செல்லவியலா அல்லது விரும்பாத பெட்டிகளை இங்கு ஒப்படைக்கின்றனர். பயணிகளுக்கு இதற்கான சரக்குச்சீட்டும் இருக்கையிடம் இடப்பட்ட  ஏறுகை அனுமதிச்சீட்டும் வழங்கப்படுகின்றது. வானூர்தியில் ஏறுவதற்கு இந்த அனுமதிச்சீட்டு அவசியமாகும்.

பகுப்பு:வான் போக்குவரத்து
பூதநீலகண்டம்

**பூதநீலகண்டம்** (**Budanilkantha**), நேபாள நாட்டின் பாக்மதி மாநிலத்தில் உள்ள காத்மாண்டு மாவட்டத்தில், சிவபுரி மலையடிவாரத்தில் அமைந்த நகரம் ஆகும். தேசியத் தலைநகர் காட்மாண்டிற்கு வடக்கே 8 கி.மீ. தொலைவில் பூதநீலகண்டம் நகரம் உள்ளது.

பூதநீலகண்டர் பெயரால் இந்நகரம் அழைக்கப்படுகிறது.  2011ம் ஆண்டின் மக்கள்தொகை கணக்கெடுப்பின்படி, பூதநீலகண்டம் நகரத்தின் மக்கள்தொகை 15,421 ஆகும்.

இந்நகரத்தில் பழைமை வாய்ந்த நினைவுச் சின்னங்கள் அதிகம் காணப்படுகிறது.

## வழிபாட்டுத் தலங்கள்
* பூதநீலகண்டர் கோயில்

## சுற்றுலாத் தலங்கள்
* சிவபுரி நாகர்ஜுன் தேசியப் பூங்கா

## மேற்கோள்கள்

## வெளி இணைப்புகள்

* Vishnu Sleeps in the Hanuman Dhoka: Sleeping Vishnu 
* புதநீலகண்டர் கோயில் காணொளி

பகுப்பு:நேபாள நகரங்கள்
பகுப்பு:பாக்மதி மாநிலம்
கட்டிபாளையம் ஏரி

கட்டிபாளையம் ஏரி  ஊருக்கு வடக்கே அமைந்துள்ளது. திருமணிமுத்தாறு   இதன் முக்கிய நீர் ஆதாரம் ஆகும். இப்பகுதி விவசாயத்திற்கு பெரும் பங்கு வகிக்கிறது.

## மேற்கோள்

பகுப்பு:நாமக்கல் மாவட்ட ஏரிகள்
தோலேரா பன்னாட்டு வானூர்தி நிலையம்

*'தோலேரா பன்னாட்டு வானூர்தி நிலையம்* (*Dholera International Airport* ) இந்திய மாநிலம் குசராத்தில் ஏற்பளிக்கப்பட்ட ஓர் பன்னாட்டு வானூர்தி நிலையமாகும்.  இது அகமதாபாத் மாவட்டத்தின் தோலேரா வட்டத்தில் நவகாம் அருகே கட்டமைக்கப்பட உள்ளது. இத்திட்டத்திற்காக 1,426 எகெடேர் நிலம் நவகாம் சிற்றூரருகே ஒதுக்கப்பட்டுள்ளது. அகமதாபாத்திலிருந்து 80 கி.மீ. தொலைவிலும் *தோலேரா சிறப்பு முதலீட்டு  மண்டலத்திலிருந்து* 20 கி.மீ. தொலைவிலும் அமைந்துள்ளது. இத்திட்டத்தை நிறைவேற்ற மாநில அரசு தோலேரா பன்னாட்டு வானூர்தி நிலைய நிறுவனம் (DIACL) என்ற சிறப்பு நோக்கு அமைப்பை (SPV) உருவாக்கியுள்ளது. 2018ஆம் ஆண்டின் முதற் காற்பகுதியில் வானூர்தி நிலையத்தின் கட்டுமானப் பணிகள் தொடங்கும் என எதிர்பார்க்கப்படுகின்றது.

கட்டுமான நிலத்தை இந்திய வானூர்தி நிலையங்கள் ஆணையம் (AAI) சனவரி 2010இல் பார்வையிட்டு தொழிற்நுட்ப-பொருளியல் சாத்தியக்கூறுகளை ஆராய்ந்தது; பெப்ரவரி,2010இல் தொழில்நுட்ப ஒப்புமை வழங்கியது. நடுவண் அரசு இத்திட்டத்திற்கான ஒப்புமையை சூலை 2014இல் வழங்கியது. இத்திட்டத்திற்கு சுற்றுச்சூழல்  அனுமதி நவம்பர் 2015இல் வழங்கப்பட்டது.

முன்மொழியப்பட்டுள்ள தோலேரா வானூர்திநிலையத் திட்டம் தோலேரா சிறப்பு முதலீட்டு மண்டலத்தின் போக்குவரத்துத் தேவைகளை நிறைவேற்றும். அகமதாபாத்தின்  கூடுதல் வழியல் போக்குவரத்தையும்  இந்த வானூர்தி நிலையம் கையாளும்.  அண்மையிலுள்ள சூரத், இராச்கோட், பாவ்நகர், நடியாடு, கேடா, ஆனந்து நகரங்களின் பன்னாட்டுப் போக்குவரத்துத் தேவைகளையும் நிறைவேற்றும்.

## மேற்கோள்கள்

பகுப்பு:இந்திய வானூர்தி நிலையங்கள்
பகுப்பு:குசராத்து வானூர்தி நிலையங்கள்
பகுப்பு:இந்திய பன்னாட்டு வானூர்தி நிலையங்கள்
பகுப்பு:அகமதாபாத் மாவட்டம்
சார்ஜா பன்னாட்டு வானூர்தி நிலையம்

**சார்ஜா பன்னாட்டு வானூர்தி நிலையம்** (*Sharjah International Airport*, ) () ஐக்கிய அரபு அமீரகத்தில் சார்ஜா நகருக்கு தென்கிழக்கில்    தொலைவில் அமைந்ந்துள்ள ஓர் பன்னாட்டு வானூர்தி நிலையம் ஆகும். இது   பரப்பளவில் அமைந்துள்ளது.
## மேற்கோள்கள்

பகுப்பு:அமீரக வானூர்தி நிலையங்கள்
பூதநீலகண்டர் கோயில்

**பூதநீலகண்டர் கோயில்** (**Budhanilkantha Temple**); ( (மொழிபெயர்ப்பு: *(தொன்மையான நீலநிறத் தொண்டை*), நேபாளத்தின் மாநில எண் 3ல், காத்மாண்டு மாவட்டத்தில், பூதநீலகண்டம் எனுமூரில் விஷ்ணுவுக்கு அர்ப்பணிக்கப்பட்ட கோயிலாகும்.

திறந்தவெளியில் நிறுவப்பட்ட இக்கோயிலின் மூலவர் விஷ்ணு, நீர் நிரம்பிய குளத்தில் மையத்தில், ஆதிசேஷன் மீது யோக நித்திரை கொண்டுள்ளார்.  பூதநீலகண்டர் கோயில், காத்மாண்டு சமவெளியின் வடக்கில், சிவபுரி மலையடிவாரத்தில்  உள்ளது. பூதநீலகண்டரின் கிடந்த நிலையில் அமைந்த உருவச்சிலையே நேபாளத்தின் பெரிய இந்து சமய சிற்பம் ஆகும்.

## மூலவர்
கோயில் மூலவரான பூதாநீலகண்டரின் கிடந்த நிலையில் அமைந்த உருவச் சிலை ஒரே கருங்கல்லால் செதுக்கப்பட்டதாகும். 5 மீட்டர் நீளம் (16.4 அடி) கொண்ட பூதாநீலகண்டரின் சிலை, 13 மீட்டர் (42.65 அடி) நீளமுள்ள நீர் நிரம்பிய குளத்தின் நடுவே, ஆதிசேஷன் மீது படுத்த நிலையில் விஷ்ணு காட்சியளிக்கிறார்.

## மேற்கோள்கள்

## வெளி இணைப்புகள்

* Vishnu Sleeps in the Hanuman Dhoka: Sleeping Vishnu 
* பூதநீலகண்டர் கோயில் காணொளி

பகுப்பு:நேபாள இந்துக் கோயில்கள்
திருவேகம்பத்தூர்

**திருவேகம்பத்தூர்** என்பது தமிழ்நாட்டின் சிவகங்கை மாவட்டத்தின் தேவககோட்டை ஊராட்சி ஒன்றியத்தில் உள்ள திருவேகம்பத்தூர் ஊராட்சியில் அமைந்த சிற்றூர் ஆகும். இவ்வூர் காரைக்குடி சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டது. இங்குள்ள தேவாரப் பாடல் பெற்ற தலம் திருவேகம்பத்தூர் ஏகாம்பரநாதசுவாமி கோயில் ஆகும்.

திருவேகம்பத்தூர், மதுரை - தொண்டி மாநில நெடுஞ்சாலையில் உள்ளது. இதன் தொலைபேசி குறியீடு எண் 0561 ஆகும். அஞ்சல் சுட்டு எண் 630408 ஆகும்.

திருவேகம்பத்தூர், மதுரைக்கு கிழக்கே 80 கி.மீ. தொலைவிலும்,  மாவட்டத் தலைமையிடமான சிவகங்கைக்கு கிழக்கே 40 கி.மீ. தொலைவிலும், மதுரை - தொண்டி மாநில நெடுஞ்சாலையில் உள்ளது.

தேவகோட்டை ஊராட்சி ஒன்றியத்தில் உள்ள திருவேகம்பத்தூருக்கு கிழக்கில் திருவாடானை ஊராட்சி ஒன்றியம், வடக்கில் கல்லல் ஊராட்சி ஒன்றியம், மேற்கில் காளையார்கோயில் ஊராட்சி ஒன்றியம்]] உள்ளது.

இதன் அருகமைந்த நகரங்கள் தேவகோட்டை, சிவகங்கை, பரமக்குடி மற்றும் காரைக்குடி ஆகும்.  அருகமைந்த சிற்றூர்கள் புளியால், பெரியகாரை, கழனிவாசல், கவாத்துக்குடி, திரானி மற்றும் சக்கந்தி ஆகும்.

அருகமைந்த தொடருந்து நிலையம் தேவகோட்டை ரஸ்தா நிலையம் ஆகும்.

## கல்வி நிலையங்கள்
* ஊராட்சி ஒன்றிய நடுநிலைப்பளி, கழனிவாசல் நெசவாளர் காலனி
* ஊராட்சி ஒன்றிய துவக்கப்பள்ளி, கவாத்துக்குடி 
* ஊராட்சி ஒன்றிய துவக்கப்பள்ளி சக்கந்தி
* ஊராட்சி ஒன்றிய துவக்கப்பள்ளி, திரானி

## வழிபாட்டுத் தலங்கள்
* திருவேகம்பத்தூர் ஏகாம்பரநாதசுவாமி கோயில்

## மேற்கோள்கள்


பகுப்பு:சிவகங்கை மாவட்டத்திலுள்ள கிராமங்கள்
புளியடிதம்மம்

**புளியடிதம்மம்** என்பது தமிழ்நாட்டின் சிவகங்கை மாவட்டத்தின் காளையார்கோயில் ஊராட்சி ஒன்றியத்தில் உள்ள புலியடிதம்மம் ஊராட்சியில் அமைந்த சிற்றூர் ஆகும். இவ்வூர் சிவகங்கைக்கு கிழக்கே 18 கி.மீ. தொலைவில், சிவகங்கை - தொண்டி செல்லும் மாநில நெடுஞ்சாலையில் உள்ளது. இவ்வூர் சிவகங்கை சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டது.

இதன் தொலைபேசி குறியீடு எண் 04575 ஆகும். அஞ்சல் சுட்டு எண் 630405. இதன் அஞ்சலகம் நெற்குப்பை எனும் சிற்றூரில் உள்ளது.

இதன்   அருகமைந்த நகரங்கள் சிவகங்கை, பரமக்குடி, காரைக்குடி மற்றும் மதுரை ஆகும். அருகமைந்த சிற்றூர்கள், பள்ளித்தம்மம், சொக்கநாதபுரம், மரக்கத்தூர், மேலமருங்கூர் உசிலங்குளம் ஆகும்.

அருகமைந்த தொடருந்து நிலையங்கள் சிவகங்கை (23.5 கி.மீ.), காரைக்குடி (26 கி.மீ.), தேவக்கோட்டை ரஸ்தா 22 கி.மீ.  ஆகும்.

புளியடிதம்மத்தின் மேற்கில் சிவகங்கை ஊராட்சி ஒன்றியம், தெற்கில் இளையாங்குடி ஊராட்சி ஒன்றியம், வடக்கில் கல்லல் ஊராட்சி ஒன்றியம் உள்ளது.

## மேற்கோள்கள்


பகுப்பு:சிவகங்கை மாவட்டத்திலுள்ள கிராமங்கள்
பொன்சொரிமலை

**பொன்சொரிமலை** (Ponsorimalai) என்பது தமிழ்நாட்டின் நாமக்கல் மாவட்டம்,  வெண்ணந்தூர் ஊராட்சி ஒன்றியத்திற்கு உட்பட்ட பொன்பரப்பிபட்டியில் அமைந்துள்ளது. இது சொரி மலை என வழங்கப்படுகிறது.

## நிலவியல்
**பொன்சொரிமலைக்கு**  வடக்கு மற்றும் மேற்கே சேலம் மாவட்ட எல்லை புற கிராமங்களும், தெற்கு மற்றும் கிழக்கே நாமக்கல் மாவட்ட எல்லை புற கிராமங்களும் அமைந்துள்ளது. அலவாய்மலை  இம் மலைக்கு தென்கிழக்கே அமைந்துள்ளது. கஞ்சமலை இம் மலைக்கு வடமேற்கே அமைந்துள்ளது.

## வரலாறு
இம் மலையில் சமண சமய துறவிகள் வாழ்ந்ததாக நம்பப்படுகிறது. அதற்கான கல்வெட்டுகள் இங்கு கானப்படுகிறது. அவற்றில்
“தன்னூன்
பெருக்கற்
குத் தான்பி
றிதூனுண்பா
னெங்ஙன
மாளுமருள்”
என்ற திருக்குறளின் புலால் மறுத்தல் அதிகாரக் குறள் (குறள் 251) பொறிக்கப்பட்டுள்ளது. இதன் மூலம் மழநாட்டு மக்கள் அஹிம்சையையும் கொல்லாமையையும் போற்றினர் என்பது தெரியவந்துள்ளது.

## மேற்கோள்

பகுப்பு:நாமக்கல் மாவட்டம்
லாடனேந்தல்

**லாடனேந்தல்** என்பது தமிழ்நாட்டின் சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியம், லாடனேந்தல் ஊராட்சியில், வைகை ஆற்றின் கரையில்  அமைந்த வருவாய் கிராமம் ஆகும்.

இதன் அஞ்சல் சுட்டு எண் 630611; தொலைபேசி குறியீடு எண் 04574 ஆகும். லாடனேந்தல், மானாமதுரை சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டது. இதன் அஞ்சலகம்  திருப்புவனத்தில் உள்ளது.

இதன் அருகமைந்த சிற்றூர்கள்: பாப்பாக்குடி, மேலச்சொரிக்குளம், கீழசொரிக்குளம், தூதை, திருப்பாச்சேத்தி, கலியாந்தூர், அல்லிநகரம் ஓடாத்தூர், கானூர், பிரமனூர் ஆகும். அருகமைந்த நகரங்கள்:மதுரை, மானாமதுரை மற்றும் சிவகங்கை ஆகும்.

## போக்குவரத்து
மதுரை - இராமேஸ்வரம தேசிய நெடுஞ்சாலையில் அமைந்த லாடனேந்தல் கிராமம், மதுரையிலிருந்து 18  கி.மீ. தொலைவிலும்,  சிவகங்கையிலிருந்து 24 கி.மீ. தொலைவிலும், திருப்புவனத்திலிருந்து 4 கி.மீ. தொலைவிலும் உள்ளது. மதுரையிலிருந்து, திருப்புவனம் வழியாக லாடனேந்தலுக்கு நகரப் பேருந்துகள் இயக்கப்படுகிறது. இதன் அருகமைந்த தொடருந்து நிலையங்கள், திருப்பாச்சேத்தி, மானாமதுரை, மதுரை மற்றும் சிவகங்கை ஆகும்.

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, லாடனேந்தல் சிற்றூரின் மொத்த மக்கள்தொகை 4,289 ஆகும். அதில் ஒடுக்கப்பட்டோர் 307 (7.2%) ஆக  உள்ளனர். பாலின விகிதம், ஆயிரம் ஆண்களுக்கு 881 வீதம் உள்ளனர். சராசரி எழுத்தறிவு  80.35% ஆக உள்ளது.  ஆறு வயதிற்குட்டபட்ட குழந்தைகளின் எண்ணிக்கை 453 ஆகும்.

## வங்கிகள்
* சிவகங்கை மாவட்ட மத்தியக் கூட்டுறவு வங்கி, லாடனேந்தல் கிளை
* கனரா வங்கி, லாடனேந்தல் கிளை

## வழிபாட்டுத் தலங்கள்
* வீரமாகாளியம்மன் கோயில்
* முத்தையா (எ) முத்து கருப்பண்ணசாமி கோயில் 
* காமாட்சி அம்மன் கோயில் 
* மந்தை விநாயகர் கோயில்
* முனியாண்டி, அய்யனார், ஊர்க்காவலன் கோயில்கள்
* பூங்காவனம் மாரியம்மன் கோயில்

## கல்வி நிலையங்கள்
* வேலம்மாள் உறைவிடப்பள்ளி 
* ஊராட்சி ஒன்றியத் துவக்கப்பள்ளி 
* அரசு உயர்நிலைப்பள்ளி

## மேற்கோள்கள்

## வெளி இணைப்புகள்
*  கூகுள் வரைபடத்தில் லாடனேந்தல் கிராமம் 
* Ladanendal

பகுப்பு:சிவகங்கை மாவட்டத்திலுள்ள கிராமங்கள்
ஈயுண்ணி மாதவப் பெருமாள்

**ஈயுண்ணி மாதவப் பெருமாள்**, கார்த்திகை மாதம், பரணி நட்சத்திரத்தில் திருவரங்கத்தில் பிறந்தவர். இவரது ஆச்சாரியர் நம்பிள்ளை ஆவார். இவரின் மகன் ஈயுண்ணி பத்மநாபப் பெருமாள், ஈயுண்ணி மாதவப் பெருமாளின்  சீடர் ஆவார்.

நம்மாழ்வார் அருளிய திருவாய்மொழியின் ஈடு மகாவாக்கியம், இவர் மூலம்  மணவாள மாமுனிகளுக்கு அருளப்பட்டதால், இவரை *சிறியாழ்வான்* என்றும் *அப்பிள்ளையாய்* என்றும் வைணவர்கள் போற்றுவர்.

## மேற்கோள்கள்

## வெளி இணைப்புகள்

பகுப்பு:வைணவ அடியார்கள்
பகுப்பு:தமிழ் உரையாசிரியர்கள்
பகுப்பு:தமிழ்ப் புலவர்கள்
ரொபேர்டோ பெனினி

**ரொபேர்டோ ரெமிகோ பெனினி (Roberto Remigio Benigni)** பிறப்பு அக்டோபர் 27 ,1952) என்பவர் இத்தாலிய நடிகர், நகைச்சுவை நடிகர், திரைக்கதை எழுத்தாளர் மற்றும் இயக்குநர் ஆவார். 1997 ஆம் ஆண்டில் லைஃப் இஸ் பியூட்டிபுல் எனும் திரைப்படத்தை எழுதி, இயக்கி , நடித்திருந்தார். இந்தத் திரைப்படத்திற்காக சிறந்த நடிகருக்கான அகாதமி விருதும், சிறந்த வெளிநாட்டுத் திரைப்படத்திற்கான அகாதமி விருதும் கிடைத்தது. ஜிம் ஜார்முஷ் எனும் இயக்குநருடன் இணைந்து 1986 இல் டவுன் பை லா, 1991 இல் நைட் ஆன் எர்த், 2003 இல் காஃபி அண்ட் சிகரட்ஸ் ஆகிய மூன்று திரைப்படங்களில் இணைந்து பணியாற்றியுள்ளார்.

## ஆரம்ப கால வாழ்க்கை
பெனினி அக்டோபர் 27, 1952 இல் மன்சியானொ லா மிசெரிகார்டியாவில், இத்தாலியில் பிறந்தார். இவரின் தாய் இசோலினா பபினி ஓர் துணி உற்பத்தி செய்பவர். இவரின் தந்தை லுகி பெனினி கொத்தனார், தச்சர், உழவர் ஆவார். இவர் கத்தோலிக்க திருச்சபையைச் சார்ந்தவர். மேலும் பலிபீடத்தில் சேவை செய்தார்.1971 ஆம் ஆண்டில் பிராடோவில் நாடகத் திரைப்பட நடிகராக தனது திரை வாழ்க்கையைத் துவங்கினார். பின் உரோம் சென்றார். ஜியுஸ்பெ பெர்த்தோலூசி எழுதிய சியோனி மரியோ கன்பேரி ஃபூ கியுலியாவில்  நடித்தார். இந்த நாடகம் வெற்றிபெற்றது

1970 ஆம் ஆண்டில் இத்தாலியில் வெளிவந்த ஓன்டா லிபேரா எனும் தொலைக்காட்சி நாடகத் தொடரில் நடித்தார். இதன் வெற்றியைத் தொடர்ந்து இவர் பரவலாக அறியப்படுகிறார். இந்தத் தொலைக்காட்சித் தொடரை ரென்சோ அர்போர் என்பவர் தயாரித்தார். இவரின் முதல் திரைப்படம் பெட்ரோலூசி இயக்கிய பெர்லின்குவர் ஐ லவ் யூ ஆகும் . இது 1977 ஆம் ஆண்டில் வெளிவந்தது.

1976 இல் அல்பேரா டொமினிக்கொ எனும் தொலைக்காட்சி தொடரில் நடித்த போது இவரின் புகழ் இன்னும் அதிகமானது. இதில் ஒரு சோம்பேறியான விமர்சகராக அதாவது படமே பார்க்காமல் அதைப் பற்றி விமர்சனம் செய்யும் நபராக சித்தரிக்கப்பட்டிருப்பார். பின் பெர்னார்டோ பட்ரோலுசியின் இயக்கத்தில் லா லுனா எனும் திரைப்படத்தில் நடித்தார்.

## 1980 களில்
1980 ஆம் ஆண்டில் இத்தாலியின் வடக்கு பகுதியான செசனேட்டைச் சார்ந்த நிகோலத்தா பிராச்சி என்பவரைச் சந்தித்தார். பின் அவரைத் திருமணம் புரிந்தார். பிற்காலத்தில் பெனினி இயக்கிய பெரும்பாலான திரைப்படங்களில் இவரின் மனைவியான நிகோலத்தா நடித்துள்ளார். ஜூன், 1983 இல் இத்தாலிய கம்யூனிஸ்ட் கட்சியின் அரசியல் பொது விளக்கக் கூட்டத்தில் பங்கெடுத்தார். இவர் முதன்முதலாக இயக்கிய திரைப்படம் து மி டர்பி (யூ அப்சட் மீ) ஆகும். இது 1983 ஆம் ஆண்டில் வெளிவந்தது. பிராசியுடன் முதன்முறையாக இந்தத் திரைப்படத்தில் இணைந்து பணியாற்றினார்.1984 ஆம் ஆண்டில் நத்திங் லெஃப்ட் டு டூ பட் கிரை எனும் திரைப்படத்தில் வரைகதை நடிகரானமசிமோ துரோசி என்பவருடன் இணைந்து நடித்தார். இந்தத் திரைப்படம் கட்டுக்கதையை அடிப்படையாக வைத்து உருவாக்கப்பட்டது ஆகும்.

## கௌரவங்கள்
பெனினி சர்வதேச அளவில் பல பல்கலைக்கழகங்களிலிருந்து கௌரவ முனைவர் பட்டம் பெற்றுள்ளார். 1999 ஆம் ஆண்டில் இசுரேலில் உள்ள பென் குரியன் பல்கலைக்கழகத்தின் மெய்யியல் பிரிவில் கௌரவ முனைவர் பட்டம் பெற்றார். 2002 இல் இத்தாலியில் உள்ள பொலோக்னா பல்கலைக்கழகம் இவருக்கு கௌரவ முனைவர் பட்டம் வழங்கியது. 2015 ஆம் ஆண்டில் கனடாவில் உள்ள தொராண்டோ பல்கலைக்கழகம் இவருக்கு சட்டவியலில் கௌரவ முனைவர் பட்டம் வழங்கியது.

## சான்றுகள்


## வெளியிணைப்புகள்
* ரொபெர்டோ பெனினி ரசிகர்கள் வலைத்தளம்.
* ரொபெர்டோ வாழ்க்கைக் குறிப்பு 
* 

பகுப்பு:திரைப்பட நடிகர்கள்
பகுப்பு:தொலைக்காட்சி நடிகர்கள்
பகுப்பு:நாடக நடிகர்கள்
பகுப்பு:இத்தாலியத் திரைப்பட இயக்குநர்கள்
பகுப்பு:1952 பிறப்புகள்
பாபட்லா - 5204

**பாபட்லா - 5204** *(BPT 5204), வேளாண் பெயர்; *'சம்பா மசூரி** (Samba Mashuri)'' எனப்படும் இந்த [[நெல்]] வகையானது, [[ஜி ஈ பி - 24]] X **டி என் 1** X **மசூரி** போன்ற மூன்று நெல் இரகங்களை இணைத்து உருவாக்கப்பட்டதாகும். குலைநோய் தாக்குதலை எதிர்த்து வளரக்கூடிய இந்நெல் வகை, "வானம் பார்த்த பூமி" எனப்படும் மானாவாரி  நிலப்பகுகளில் பயிரிட ஏற்றதாக கருதப்படுகிறது. ஒழுங்குப்படுத்தப்பட்ட, நீண்டகால நெல் வர்க்கத்தைச் சார்ந்த இது, [[ஆந்திரப் பிரதேசம்|ஆந்திர]] மாநிலத்தின்  [[நெல்]] வகையாகும். [[தென்னிந்தியா|தென்னிந்தியாவின்]] [[ஆந்திரப் பிரதேசம்|ஆந்திர]] மாநில [[பாபட்லா மாவட்டம்]], [[பாபட்லா]]வில் அமைந்துள்ள "வேளாண் ஆராய்ச்சி நிலையம்", [[1986]] ஆம் ஆண்டு வெளியிட்ட இந்த நெல் இரத்தை பொதுவாக **சம்பா மசூரி''' எனும் வேளாண் பெயரில் அழைக்கப்படுகிறது.

## காலம்
நீண்டகால நெற்பயிர்களில் ஒன்றான இது, 140 - 145 நாட்களில் அறுவடைக்கு வரக்கூடியதாக கருதப்படுகிறது.  இதுபோன்ற நெடுங்கால நெற்பயிர்கள், சம்பா, முன்சம்பா, பின்சம்பா, தாளடி, பிசாணம் மற்றும் பின்பிசாணம் போன்ற பட்டங்கள் (பருவங்கள்) ஏற்றதாக கூறப்படுகிறது.

## இவற்றையும் காண்க
* இயற்கை வேளாண்மை
* வேளாண்மை

## மேற்கோள்கள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
ஜே. கே. கே. நடராஜா கல்வி நிறுவனங்கள்

**ஜே. கே. கே. நடராஜா கல்வி நிறுவனங்கள்** என்பவை குமாரபாளையம், ஜே. கே. கே. ரங்கம்மாள் அறக்கட்டளை வாயிலாக, 1969 ஆம் ஆண்டு ஜே. கே. கே. நடராஜா என்பவரால் தோற்றுவிக்கப்பட்ட கல்வி நிறுவனங்களாகும். 

## ஜே. கே. கே. நடராஜா கல்வி நிறுவனங்களின் கல்லூரிகளும், பள்ளிகளும்
* ஜே. கே. கே. நடராஜா பொறியியல் மற்றும் தொழில்நுட்பக் கல்லூரி
* ஜே. கே. கே. நடராஜா மருந்தக கல்லூரி
* ஜே. கே. கே. நடராஜா பல் மருத்துவக்கல்லூரி மற்றும் மருத்துவமனை 
* ஜே. கே. கே. நடராஜா செவிலியர் மற்றும் ஆராய்ச்சி கல்லூரி
* ஜே. கே. கே. நடராஜா கலை மற்றும் அறிவியல் கல்லூரி
* ஜே. கே. கே. நடராஜா கல்வியியல் கல்லூரி
* ஜே. கே. கே. நடராஜா மெட்ரிக் மேல்நிலை பள்ளி
* ஜே. கே. கே. நடராஜா வித்யாலயா

## மேற்கோள்கள்
* ஜே.கே.கே.நடராஜா மருந்தக கல்லூரி 
* ஜே.கே.கே.நடராஜா கல்வி நிறுவனங்கள்
* ஜே.கே.கே.நடராஜா கல்வி நிறுவனங்கள்
* ஜே.கே.கே.நடராஜா கல்வி நிறுவனங்கள்
* ஜே.கே.கே.நடராஜா கல்வி நிறுவனங்கள் 

பகுப்பு:நாமக்கல் மாவட்ட பல்கலைக்கழகங்களும் கல்லூரிகளும்
பகுப்பு:கல்வி நிறுவனங்கள்
மனம் (திரைப்படம்)

**மனம்** (***Manam*** (தமிழ்ப் பொருள்: *நாம்*) என்பது 2014 ஆண்டைய இந்திய  தெலுங்கு நாடகத் திரைப்படமாகும். படத்தை அன்னபூரணா பதாகையின்கீழ் அக்கினேனி குடும்பம் தயாரித்துள்ளது. படத்தின் எழுத்து  & இயக்கத்தை விக்ரம் குமார் செய்துள்ளார்.  படத்தில்  அக்கினேனி நாகேஸ்வர ராவ் தனது உண்மையான மகன் & பேரன் போன்றோரான அக்கினேனி நாகார்ஜுனா, நாக சைதன்யா ஆகிய நட்சத்திரங்களுடன் இணைந்து நடித்துள்ளார். இவர்களுடன் சிரேயா சரன், சமந்தா ருத் பிரபு ஆகியோர் முதன்மைப் பாத்திரங்களில் நடித்துள்ளனர். படத்துக்கு  அனுப் ரூபன்ஸ் இசையமைத்துள்ளார். அமிதாப் பச்சன், அமலா அக்கினேனி, மற்றும் நாகார்ஜுணாவின் இளைய மகன் அக்கினோனி அகில் ஆகியோர் சிறப்புத் தோற்றத்தில் இவர்களுடன் இணைந்து நடித்துள்ளனர்.

இந்தப் படமானது பல்வேறு காலங்களைக் கொண்டதாக அமைந்துள்ளது, 2013 க்கு முன்பு நூறு ஆண்டுகள் வரையிலான காலம் வரை கதை செல்கிறது, இதில் மறுபிறப்பு மற்றும் மாறாத அன்பு ஆகிய கருத்தாக்கங்களைக் கொண்டுள்ளது. படத்தில் நாகார்ஜுனாவின் மொத்தக்குடும்பத்தையும் தாத்தாவை பேரனாகவும், அப்பாவை மகனாகவும், மகனை அப்பாவாகவும் நகைச்சுவையுடன் காட்டியிருக்கிறார் இயக்குநர்.

இந்தப் படம் 280 மில்லியன் செலவில் தயாரிக்கப்பட்டது. படத்துக்கான உரையாடல்களை ஹர்ஷவர்தன் எழுதியுள்ளார். படத்துக்கான இசையை அனுப் ருபென்ஸ் அமைக்க, பி. எஸ். வினோத் படத்தின் ஒளிப்பதிவை மேற்கோண்டுள்ளார். படத்தயாரிப்பானது 2013 சூன் 3 இல் துவங்யது. முதன்மை ஒளிப்பதிவு 2013 சூன் 7 அன்று துவங்கி  ஐதராபாத், குடகு மற்றும் மைசூர் ஆகிய பகுதிகளைச் சுற்றி 2014 நடு ஏப்ரல் வரை நடந்தது.

*மனம்* திரைப்படமானது நாகேசுவர ராவின் கடைசிப் படமாகும். படத்தின் தயாரிப்புக் காலத்திலேயே அவர் 2014 சனவரி 22 அன்று இறந்தார். இந்தத் திரைப்படம் உலகளாவிய அளவில் 2014 மே 23  அன்று விமர்சகர்களிடமிருந்து நேர்மறையான விமர்சனங்களை பெற்று வெளியிட்டு,  வணிக ரீதியாக வெற்றியும் பெற்றது. இது   365 மில்லியனை வசூலித்தது. இப்படம் 45வது இந்திய சர்வதேச திரைப்பட விழாவில் 2014 நவம்பர் 29 அன்று திரையிடப்பட்டது. இந்தத் திரைப்படம் சிறந்த தெலுங்குத் திரைப்படத்துக்கான பிலிம்ஃபேர் விருதைப் பெற்றது.
## கதை
2013 இல் கதை நடப்பதாக காட்டப்பட்டு 1920களின் வரை பின் நினைவுக் கதையாகப் படம் செல்கிறது. 
மகனின் பிறந்தநாள் விழாவில் ஆரம்பிக்கும் கதை. அப்பா நாக சைதன்யா, அம்மா சமந்தா இவர்களுக்குள் கருத்து வேறுபாடு பிரச்சினை. ஒரு கட்டத்தில் மகன் அடிப்பட்ட விஷயம் அறிந்து வேகமாக மகிழுந்தை ஓட்ட விபத்தில் இருவரும்  இறக்கிறார்கள். அந்த மகன் வளர்ந்து நாகார்ஜுனாவாக பெரிய தொழிலதிபர் ஆகிறார்.

எதேச்சையாக விமானத்தில் போகும்போது தனது தந்தை சைதன்யாவைப்போல் ஒரு இளைஞனைப் பார்க்க அவனைத் தன் அன்புப்பிடிக்குள் கொண்டுவருகிறார். அதேமாதிரி தன் அம்மாவைப்போல் இருக்கும் சின்னப்பெண் சமந்தாவை அம்மா அம்மா என்று அன்புகாட்டி சைதன்யாவுக்கும், சமந்தாவுக்கும் காதல் வர திட்டம் போடுகிறார்.

நாகார்ஜுனா மகிழுந்தில் போகும்போது சாலையில் விபத்து ஏற்பட்டதைப் பார்க்க அதற்குள் ஷிரேயா வந்து அந்தப் பெரியவரை காப்பாற்றச் சொல்லி இவரின் மகிழுந்தில் மருத்துவமனைக்கு எடுத்துச் செல்கிறார்கள். அங்கு குணமடையும் பெரியவர் நாகார்ஜுனாவையும், ஷ்ரேயாவையும் பார்த்து இவர்கள் தன் இறந்துப்போன அப்பா, அம்மா மாதிரி இருப்பதை பார்த்து மகிழ படம் 1920களுக்கு பின் நினைவுக் கதையாக செல்கிறது. இறுதியில் இவர்கள் அனைவரும் இணைந்தார்களா என்பதைக் கடைசி 5 நிமிட பரபரப்பில் காட்டியிருக்கிறார் இயக்குநர் விக்ரம் குமார்.

## மேற்கோள்கள்

பகுப்பு:2014 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
படமாத்தூர்

**படமாத்தூர்** (Padamathur) என்பது தமிழ்நாட்டின் சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியம், படமாத்தூர் ஊராட்சியில் அமைந்த வருவாய் கிராமம் ஆகும். மதுரை - சிவகங்கை மாநில நெடுஞ்சாலையிலிருந்து தெற்கே இரண்டு கி.மீ. தொலைவில்  அமைந்த படமாத்தூர் துணை அஞ்சலகத்தின் அஞ்சல் சுட்டு எண் 630562; தொலைபேசி குறியீடு எண் 04575 ஆகும். திருப்பாச்சேத்தி - படமாத்தூர் சாலையில் அமைந்த *சிறீ சக்தி சர்க்கரை ஆலையின்* இரண்டாம் அலகு படமாத்தூரில் உள்ளது.

## அமைவிடம்
சிவகங்கையிலிருந்து மேற்கே  12 கி.மீ. தொலைவிலும், மதுரையிலிருந்து 35 கி.மீ. தொலைவிலும், திருப்பாச்சேத்தியிலிருந்து 5 கி.மீ. தொலைவிலும்  படமாத்தூர் உள்ளது. அருகமைந்த கிராமங்கள், பில்லூர், முடிகண்டம், மாத்தூர், அரசனூர், இலுப்பைக்குடி மற்றும் திருப்பாச்சேத்தி ஆகும். அருகமைந்த நகரங்கள் மதுரை மற்றும் சிவகங்கை ஆகும்.

படமாத்தூர் கிராமத்தின், கிழக்கில் சிவகங்கை ஊராட்சி ஒன்றியம்  தெற்கில் மானாமதுரை ஊராட்சி ஒன்றியம், வடக்கில் மேலூர் ஊராட்சி ஒன்றியம், மேற்கில் மதுரை கிழக்கு ஊராட்சி ஒன்றியம் அமைந்துள்ளது.

## மக்கள்தொகை பரம்பல்
2011ம் ஆண்டின் மக்கட்தொகை கணக்கெடுப்பின்படி, படமாத்தூர் கிராமத்தின் மொத்த மக்கள்தொகை 2,080 ஆகும். ஒடுக்கப்பட்டோர் எண்ணிக்கை 482 (23.17 %) ஆக உள்ளது. இங்கு 580 வீடுகள் உள்ளது.  ஆறு வயதிற்குட்பட்ட குழந்தைகள் 227 ஆவர். சராசரி எழுத்தறிவு  82.95% ஆகும்.

## போக்குவரத்து
மதுரையிலிருந்து சிவகங்கை செல்லும் பேருந்துகள் படமாத்தூரில் நின்று செல்கிறது. அருகமைந்த தொடருந்து நிலையம்,    திருப்பாச்சேத்தி மற்றும்  மதுரை ஆகும்.

## மேற்கோள்கள்


## வெளி இணைப்புகள்
*கூகுள் வரைபடத்தில் படமாத்தூர்

பகுப்பு:சிவகங்கை மாவட்டத்திலுள்ள கிராமங்கள்
வேம்பத்தூர்

**வேம்பத்தூர்** (Vembathur) என்பது இந்தியாவின், தமிழ்நாட்டின் சிவகங்கை மாவட்டம், மானாமதுரை வட்டம், மானாமதுரை ஊராட்சி ஒன்றியம் வேம்பத்தூர் ஊராட்சியில் அமைந்துள்ள ஒரு சிற்றூர் ஆகும். இந்த ஊர் மதுரை - சிவகங்கை செல்லும் மாநில நெடுஞ்சாலை எண் 33-இல் அமைந்துள்ளது.  வேம்பத்தூர், மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். வேம்பத்தூரின் தொலைபேசி குறியீடு எண் 04574 ஆகும்.

## அமைவிடம்
வேம்பத்தூர், சிவகங்கைக்கு மேற்கே 17 கி.மீ. தொலைவிலும், மானாமதுரைக்கு 11 கி.மீ. தொலைவிலும், மதுரைக்கு கிழக்கே 38 கி.மீ. தொலைவிலும் அமைந்துள்ளது. இதன் அருகமைந்த சிற்றூர்களாக  மலைராயனேந்தல், கல்லூரணி, திருப்பாச்சேத்தி, இடைக்காட்டூர் கானூர், வி. புதுக்குளம் ஆகியவையும், அருகமைந்த நகரங்களாக மானாமதுரை, சிவகங்கை, மதுரை, பரமக்குடி ஆகியவை உள்ளன.

## வரலாறு
வேம்பத்தூர் பாண்டியர் ஆட்சிக் காலத்தில் தென் களவழிநாடு என்ற உள்நாட்டுப் பிரிவில் அடங்கி இருந்தது. அப்போது இது வேம்பற்றூர் என்று அழைக்கப்பட்டது. காலப்போக்கில் இந்த ஊரின் பெயர் பல்வேறு மாற்றங்களுக்கு உட்பட்டுள்ளது. கி. பி. 1050 இல் *உத்தம சோழ சதுர்வேதி மங்கலம்* என்றும், கி. பி. 1118-1135 இல்  *விக்ரம சோழ சதுர்வேதி மங்கலம்* என்றும், கி.பி. 1300 இல் *குலசேகர சதுர்வேதி மங்கலம்* என்றும் ஆட்சியாளர்களின் விருப்பத்திற்கு ஏற்ப மாறியுள்ளது.  
 
## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, வேம்பத்தூரின் மக்கள்தொகை 4,627 ஆகும். அதில் ஒடுக்கப்பட்டோர்  1,111 (24.01%)  உள்ளனர். இந்த ஊரில்  1259 வீடுகள் உள்ளன. மக்கள்தொகையில் பெண்கள் 49.4% ஆகவுள்ளனர். ஆறு வயதிற்குட்பட்டோர்  484 ஆகவுள்ளனர். ஊரின் சராசரி எழுத்தறிவு 71.42 %  ஆகும்.

## போக்குவரத்து
சிவகங்கை, மதுரை, திருப்பாச்சேத்தி மற்றும் மானாமதுரையிலிருந்து வேம்பத்தூருக்கு பேருந்து வசதியுண்டு. வேம்பத்தூருக்கு அருகமைந்த தொடருந்து நிலையம், திருப்பாச்சேத்தி மற்றும் மதுரை (35 கி.மீ.) ஆகும்.

## குறிப்பிடத்தக்க நபர்கள்
வேம்பத்தூரில் பல புலவர்கள் வாழ்ந்துள்ளனர். இந்த ஊருக்கு உ. வே. சாமிநாதையர் வந்தது குறித்து எழுதியுள்ளார். இந்த ஊருக்கு காளமேகப் புலவர் வந்ததாக செவிவழி செய்தி உள்ளது. வேம்பத்தூர் புலவர்கள் முன் அடைமொழி வீரை என்ற பெயராலும் அறியப்படுகிறது. அவர்களில் சிலர் பின்வருமாறு
* வேம்பத்தூர் பிச்சுவையர் (சிலேடைப்புலி பிச்சுவையர்)
* வேம்பத்தூர் வீரை கவிராசபண்டிதர்

## கல்வி நிலையங்கள்
* அரசு மேனிலைப் பள்ளி, வேம்பத்தூர்

## வங்கிகள்
* பாரத ஸ்டேட் வங்கி, வேம்பத்தூர் கிளை
* பாண்டியன் கிராம வங்கி, வேம்பத்தூர் கிளை

## வழிபாட்டுத் தலங்கள்
* கைலாசநாதர் கோயில்
* நவநீதகிருஷ்ணன் கோயில்
* சுந்தராஜ பெருமாள் கோயில்
* தொட்டிச்சியம்மன் கோயில்
* கருப்பணசாமி கோயில்
* விநாயகர் கோயில்
* கன்னிமார் கோயில்

## மேற்கோள்கள்


## வெளி இணைப்புகள்
* கூகுள் வரைபடத்தில் வேம்பத்தூர்

பகுப்பு:சிவகங்கை மாவட்டத்திலுள்ள கிராமங்கள்
ஜே. கே. கே. நடராஜா பொறியியல் மற்றும் தொழில்நுட்பக் கல்லூரி

*ஜே. கே. கே. நடராஜா பொறியியல் மற்றும் தொழில்நுட்பக்கல்லூரி*' என்பது ஜே. கே. கே. ரங்கம்மாள் அறக்கட்டளையின் கீழ் செயல்படும் அண்ணா பல்கலைகழகத்தால் அங்கீகரிக்கப்பட்ட தமிழகத்தின் மிகச்சிறந்த தனியார் பொறியியல் கல்லூரி ஆகும்.

## வரலாறு
ஜே. கே. கே. ரங்கம்மாள் அறக்கட்டளையானது 1969 ஆம் ஆண்டில் கொடைவள்ளல் திரு.ஜே. கே. கே. நடராஜா ஐயா அவர்களால் தோற்றுவிக்கப்பட்டது, பொறியியல், மருந்தக கல்லூரி, பல் மருத்துவகல்லூரி, செவிலியர் கல்லூரி, கலை மற்றும் அறிவியல் கல்லூரி, மேல்நிலை பள்ளி மற்றும் தொடக்கபள்ளி ஆகியவற்றை அவற்றின் கீழ் துவக்கப்பட்டு செம்மையாக நடத்தி வருகிறது.
ஜே. கே. கே. நடராஜா பொறியியல் மற்றும் தொழில்நுட்பக்கல்லூரியானது ஏஐசிடிஇ, புதுதில்லியின் அங்கீகாரமும், சென்னை அண்ணா பல்கலைகழக அங்கீகாரமும் அமையப்பெற்றுள்ளது.

## படிப்புகள்
**இளநிலை படிப்புகள்**
* B.E.[Computer Science & Engineering]
* B.E.[Electronics & Communication Engineering]
* B.E.[Electrical & Electronics Engineering]
* B.E.[Mechanical Engineering]
* B.TECH.,[Information Technology]

**முதுநிலை படிப்புகள்**
* M.E [Computer Science & Engineering]
* Master of Business Administration

## வெளிப்புற இணைப்புகள்
*ஜே. கே. கே. நடராஜா பொறியியல் மற்றும் தொழில்நுட்பக்கல்லூரி
*https://www.annauniv.edu/cai/Affiliated%20Colleges%20list%20by%20Alphabetical/Affiliated%20Colleges%20-%20PDF%20Files/J.K.K.%20Nataraja%20College%20of%20Engineering%20and%20Technology.pdf
*http://kalvi.co/colleges/tn-engg/385-256-jkk-nataraja#.WlNJrsYlHIU

## அதிகாரபூர்வ இணையதளம்
*ஜே. கே. கே. நடராஜா பொறியியல் மற்றும் தொழில்நுட்பக்கல்லூரி

பகுப்பு:நாமக்கல் மாவட்ட பல்கலைக்கழகங்களும் கல்லூரிகளும்
பகுப்பு:தமிழ்நாட்டுப் பொறியியல் கல்லூரிகள்
முப்பையூர்

**முப்பையூர்** என்பது தமிழ்நாட்டின் சிவகங்கை மாவட்டம், தேவகோட்டை வட்டம், தேவகோட்டை ஊராட்சி ஒன்றியம்,  முப்பையூர் ஊராட்சியில் அமைந்த சிற்றூர் ஆகும். இவ்வூர் காரைக்குடி சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்டது.  

சிவகங்கை - தொண்டி செல்லும் மாநில நெடுஞ்சாலையில் உள்ள முப்பையூர், தேவக்கோட்டைக்கு 11 கி.மீ. தொலைவிலும்; சிவகங்கைக்கு கிழக்கில் 45 கி.மீ. தொலைவிலும் உள்ளது.  இதன் அஞ்சல் சுட்டு எண் 630 402; தொலைபேசி குறியீடு எண் 04561 ஆகும். இவ்வூரின் அஞ்சலகம் சின்னகீரமங்கலத்தில் உள்ளது. 

முப்பையூருக்கு அருகமைந்த சிற்றூர்கள்: திருவேகம்பத்தூர், சிறுநல்லூர், கிள்ளியூர், புளியால், திடக்கோட்டை, கார்களத்தூர், குருந்தன்கோட்டை ஆகும். அருகமைந்த நகரங்கள் தேவக்கோட்டை, சிவகங்கை, பரமக்குடி மற்றும் காரைக்குடி ஆகும். 

முப்பையூருக்கு கிழக்கில் திருவாடானை ஊராட்சி ஒன்றியம், தெற்கில் இராஜசிங்கமங்கலம் ஊராட்சி ஒன்றியம், வடக்கில் கண்ணங்குடி ஊராட்சி ஒன்றியம், மேற்கில் காளையார்கோயில் ஊராட்சி ஒன்றியம் உள்ளது. 

இதன் அருகமைந்த தொடருந்து நிலையங்கள் தேவக்கோட்டை ரோடு மற்றும் காரைக்குடி ஆகும்.

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, முப்பையூர் சிற்றூரின் மக்கள்தொகை 2,562 ஆகும். ஒடுக்கப்பட்டோர் எண்ணிக்கை 693 (27%) ஆகும். இங்கு 645 வீடுகள் உள்ளது. சராசரி எழுத்தறிவு 70% ஆகும். 

## மேற்கோள்கள்


## வெளி இணைப்புகள்
*கூகுள் வரைபடத்தில் முப்பையூர் 

பகுப்பு:சிவகங்கை மாவட்டத்திலுள்ள கிராமங்கள்
களிமங்கலம்

**களிமங்கலம்** ( என்பது தமிழ்நாட்டின், மதுரை மாவட்டம், மதுரை (வடக்கு) வட்டம், மதுரை கிழக்கு ஊராட்சி ஒன்றியம், களிமங்கலம் ஊராட்சியில் அமைந்த சிற்றூர் ஆகும். 

களிமங்கலம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டதாகும்.

## அருகமைந்த ஊர்களும், நகரங்களும்
களிமங்கலத்தில் அருகமைந்த ஊர்கள்: குன்னத்தூர், செங்கோட்டை, வரிச்சியூர், நாட்டார்மங்கலம் மற்றும் பூவந்தி ஆகும். அருகமைந்த மாநகரம் மதுரை ஆகும்.

## அமைவிடம்
கடல் மட்டத்திலிருந்து சுமார் 159 மீட்டர் உயரத்தில்,  என்ற புவியியல் ஆள்கூறுகள் கொண்டு களிமங்கலம் அமையப் பெற்றுள்ளது. மதுரை - சிவகங்கை செல்லும் மாநில நெடுஞ்சாலை எண் 33ல் உள்ள, வரிச்சியூருக்கு தெற்கே செல்லும் சாலையில் குன்னத்தூருக்கு அடுத்து களிமங்கலம் உள்ளது. களிமங்கலம் மதுரையிலிருந்து 18 கி.மீ. தொலைவில் உள்ளது. களிமங்கலம் துணை அஞ்சலகத்தின் அஞ்சல் சுட்டு எண் 625201 ஆகும். இதன் தொலைபேசி குறியீடு எண் (STD) 0452 ஆகும்.

## மக்கள்தொகை பரம்பல்
216 சதுர ஹெக்டேர் பரப்பளவு கொண்ட களிமங்கலத்தின், 2011ம் ஆண்டின் மக்கள்தொகை கணக்கெடுப்பின்படி, மக்கள்தொகை 1,449 ஆகும். இவ்வூரில் 315 வீடுகள் உள்ளது. மக்கள்தொகையில் ஒடுக்கப்பட்டோர் 645 (44.51%) ஆகவுள்ளனர். சராசரி எழுத்தறிவு 78.52% ஆகவுள்ளது. 

## மேற்கோள்கள்


## வெளி இணைப்புகள்
* [GeoHack - களிமங்கலம்](https://geohack.toolforge.org/geohack.php?pagename=%E0%AE%95%E0%AE%B3%E0%AE%BF%E0%AE%AE%E0%AE%99%E0%AF%8D%E0%AE%95%E0%AE%B2%E0%AE%AE%E0%AF%8D&params=9.8804_N_78.2411_E_type:city(1449))

* கூகுள் வரைபடத்தில் களிமங்கலம் 

பகுப்பு:மதுரை மாவட்டத்திலுள்ள கிராமங்கள்
குசோக் பகூலா ரிம்போச்செ வானூர்தி நிலையம்

**குசோக் பகூலா ரிம்போச்செ வானூர்தி நிலையம்** ( *Kushok Bakula Rimpochee Airport*, ) இந்தியாவின் சம்மு காசுமீர் மாநிலத்தில் லே நகருக்கான வானூர்தி நிலையமாகும். உலகின் மிகவும் உயரமான இடத்தில் அமைந்துள்ள வணிக வானூர்தி நிலையங்களில் கடல்மட்டத்திலிருந்து  உயரத்தில் அமைந்துள்ள இந்த வானூர்தி நிலையம் 22ஆம்  இடத்தில் உள்ளது. இந்த வானூர்தி நிலையக் களத்திற்கு பார்வைத்தொலைவில் இசுப்பைதுக் புத்தவிகாரம் அமைந்துள்ளது; இதன் தலைமை குருவும் இந்திய பேராளருமான 19ஆவது குசோக்  பகூலா ரிம்போச்செயின் பெயரே இந்த வானூர்தி நிலையத்திற்கு சூட்டப்பட்டுள்ளது. 

மதியத்திற்குப் பின்னர் மலைக்காற்று வீசுவதால் அனைத்து வான்பறப்புகளும் காலை நேரத்திலேயே இயக்கப்படுகின்றன. வானூர்திஇறங்குவதற்கான அணுக்கம்  மிகவும் சவாலானது. ஒரே திசையிலான ஓடுபாதையின் கிழக்கு முனையில் தரை உயரமாக உள்ளது. வானூர்தி நிலைய பாதுகாப்பு இந்தியத் தரைப்படையால் கையாளப்படுகின்றது. வான்பயணத்தில் கைப்பெட்டிகள் எதுவும் அனுமதிக்கப்படுவதில்லை.  

இமாலய மலைகளினிடையே அமைந்துள்ள லே வானூர்தி நிலையத்தின்  அணுக்கம் உலகில் மிகவும் மிகச்சிறந்த அழகுடை காட்சிகளைத் தரும் அணுக்கமாக நியமிக்கப்பட்டுள்ளது. .

பெப்ரவரி 2016இல் [இந்திய வான்படை]] இந்த வானூர்தி நிலையத்தை  இந்திய வானூர்தி நிலையங்கள் ஆணையத்திடம் ஒப்படைத்தது. வானூர்தி நிலைய ஆணையம் இதனை விரிவுபடுத்தி குடிசார் பறப்புகளுக்குப் பயன்படுத்தும். 
## வான்சேவை நிறுவனங்களும் சேரிடங்களும்

## மேற்கோள்கள்

பகுப்பு:இந்திய வானூர்தி நிலையங்கள்
பகுப்பு:லே மாவட்டம் 
பகுப்பு:இந்திய வான்படைத் தளங்கள்
நீர்ச்சிகிச்சை

**நீர்சிகிச்சை** (Hydrotherapy) என்பது மாற்று மருத்துவம் ஆகும். குறிப்பாக இயற்கை மருத்துவம், தொழில்முறைமருத்துவம் மற்றும் இயன்முறைமருத்துவங்களில் ஒரு பகுதியாகும்.இது ஒரு வலி நிவாரண சிகிச்சை முறை ஆகும்.

## அறிமுகம்
நீர்சிகிச்சை என்பது புவியீர்ப்பு விசைக்கு எதிர் திசையில் இயங்கும் நீர் ஆற்றல் விளைவுகளை பயன்படுத்தி நோயாளிகளுக்கு வழங்கப்படும் சிகிச்சை முறை ஆகும். இது மிகவும் பரவலான நீர் தொட்டி,  நீராவி அறைகள் மற்றும் குளோனிச் நீர்சிகிச்சை போன்ற சிகிச்சைக்கு ஏற்ற உபகரணங்களாக சேர்க்கப்படலாம்.  இந்த விடயத்தில் நாம் தண்ணீரை பயன்படுத்துவது (ஒரு நீர்சிகிச்சை குளத்தில்), தசை மற்றும் நரம்பு புனர்வாழ்விற்கு உதவுகிறது. பெரும்பாலும் இது இயன்முறைமருத்துவத்தில் பயன்படுத்தப்படுகிறது.

## மேற்கோள்

பகுப்பு:இயன்முறை மருத்துவம்
இடையப்பட்டி, மதுரை மாவட்டம்

**இடையபட்டி** () என்பது தமிழ்நாட்டின், மதுரை மாவட்டம், மதுரை (வடக்கு) வட்டம், மதுரை கிழக்கு ஊராட்சி ஒன்றியம், இடையபட்டி ஊராட்சியில் அமைந்த ஒரு சிற்றூர் ஆகும். இடையபட்டி கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டது.

கடல் மட்டத்திலிருந்து சுமார் 183 மீட்டர் உயரத்தில்,  என்ற புவியியல் ஆள்கூறுகள் கொண்டு இடையபட்டி அமையப் பெற்றுள்ளது. இடையபட்டி, இதன் மாவட்டத் தலைமையிடமான மதுரையிலிருந்து சுமார் 20 கி.மீ. தொலைவில் உள்ளது. 633.41 ஹெக்டர் பரப்பளவு கொண்ட இக்கிராமத்தின் மக்கள்தொகை 1,798 ஆகும். இங்கு  365 வீடுகள் உள்ளன. இதன் அருகமைந்த நகரம் மேலூர் மற்றும் மதுரை ஆகும். அருகமைந்த சிற்றூர்கள் வரிச்சியூர், வேப்படப்பு, இசலானி, பூஞ்சுத்தி, ஆமூர், திருவாதவூர் ஆகும்.

## [[மதுரை மையச் சிறை]] வளாகம்
இடையப்பட்டி  கிராமத்தில் 85 ஏக்கர் நிலப்பரப்பில் அனைத்து வசதிகளுடன் கூடிய மதுரை மத்திய சிறை வளாகம் கட்ட தமிழ்நாடு அரசு திட்டமிட்டுள்ளது.
## மேற்கோள்கள்

## வெளி இணைப்புகள்
* கூகுள் வரைபடத்தில் இடையப்பட்டி கிராமம்

பகுப்பு:மதுரை மாவட்டத்திலுள்ள கிராமங்கள்
வரிச்சியூர்

**வரிச்சியூர்** என்பது தமிழ்நாட்டின், மதுரை மாவட்டம், மதுரை (வடக்கு) வட்டம், மதுரை கிழக்கு ஊராட்சி ஒன்றியம், வரிச்சியூர் ஊராட்சியில் அமைந்த ஒரு சிற்றூர் ஆகும்.

## அமைவிடம்
கடல் மட்டத்திலிருந்து சுமார் 168 மீட்டர் உயரத்தில்,   என்ற புவியியல் ஆள்கூறுகள் கொண்டு வரிச்சியூர் புறநகர்ப் பகுதி அமைந்துள்ளது.

வரிச்சியூர் கிராமம், மதுரை கிழக்கு (சட்டமன்றத் தொகுதி)க்கும், மதுரை மக்களவைத் தொகுதிக்கும் உட்பட்டது. வரிச்சியூர், மதுரை - தொண்டி  மாநில நெடுஞ்சாலை எண் 33ல் அமைந்துள்ளது. இக்கிராமம் மதுரையிலிருந்து 18 கி.மீ. தொலைவில் உள்ளது.  

இதனருகில் அமைந்த கிராமங்கள், குன்னத்தூர், களிமங்கலம், பூவந்தி, பூஞ்சுத்தி, சுண்ணாம்பூர், நாட்டார்மங்கலம், செங்கோட்டை மற்றும் இடையபட்டி ஆகும்.

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, வரிச்சியூர் கிராமத்தின் மொத்த மக்கள் தொகை 2,338 ஆகும். அதில் ஒடுக்கப்பட்டோர் 111 (4.75%) ஆக உள்ளனர். சராசரி எழுத்தறிவு 81.26% ஆகும். வரிச்சியூரில் 594 வீடுகள் உள்ளன. 

## மேற்கோள்கள்


## வெளி இணைப்புகள்
* [GeoHack - வரிச்சியூர்](https://geohack.toolforge.org/geohack.php?pagename=%E0%AE%B5%E0%AE%B0%E0%AE%BF%E0%AE%9A%E0%AF%8D%E0%AE%9A%E0%AE%BF%E0%AE%AF%E0%AF%82%E0%AE%B0%E0%AF%8D&params=9.9102_N_78.2568_E_type:city(2338))

*  கூகுள் வரைபடத்தில் வரிச்சியூர் கிராமத்தின் வரைபடம்

பகுப்பு:மதுரை மாவட்டத்திலுள்ள கிராமங்கள்